Държавен вестник, бр. 26, 2010 г., стр. 43

БРОЙ  26	
Д Ъ Р Ж А В Е Н  В Е С Т Н И К 	
СТР.  43  
§ 10. В чл. 22 думите „изявили желание за 
преносимост, включително и преди“ се заменят 
с думата „след“.
§ 11. В чл. 24 се правят следните изменения 
и допълнения:
1. В ал. 1 след думите „Доставчиците изгот­
вят“ се добавят думите „и подписват“.
2. В ал. 3 след думите „са в съответствие 
с“ се добавят думите „тези спецификации и“.
§ 12. В чл. 25, ал. 1 се правят следните 
изменения и допълнения:
1. В т. 1 думата „максимален“ се заличава.
2. Точка 9 се изменя така:
„9. определяне на номера за маршрутизация;”.
3. Точка 10 се изменя така:
„10. цени между предприятията за осъщест­
вяване на преносимост;“.
4. Създава се нова т. 11:
„11. ред за присъединяване към процедурата.“ 
§ 13. В чл. 26, ал. 3 думите „преди издава­
не на удостоверение за пренасяне на номера 
от даряващия доставчик“ се заменят с думите 
„до деня, предшестващ датата, определена за 
прозорец на преносимост“. 
§ 14. Член 27 става ал. 1 и се създава нова 
ал. 2, както следва:
„(2) В случай на незаплащане на задължения 
по чл. 26, ал. 3 от абоната или от приемащия 
доставчик даряващият доставчик може да 
изиска отлагане на датата на прозореца на 
преносимост, за срок не по-дълъг от 30 дни от 
подаване на заявлението за преносимост, по 
реда, определен в процедурата по чл. 24, ал. 1 
и общите си условия за взаимоотношения с 
крайните си потребители.“ 
§ 15. В чл. 28 се правят следните изменения 
и допълнения:
1. Член 28 става ал. 1 и в изречение първо 
думата „даряващия“ се заменя с „приемащия“.
 2. Създават се нови ал. 2, 3 и 4, както следва:
„(2) Заявлението по ал. 1 представлява 
упълномощаване на приемащия доставчик 
да извърши необходимите съобразно тези 
функционални спецификации, процедурата по 
чл. 24, ал. 1 и общите условия за взаимоот­
ношенията с крайните потребители действия 
по прекратяването на отношенията на заяви­
теля с даряващия доставчик. Заявлението по 
ал. 1 представлява волеизявление на крайния 
потребител за прекратяване на договорните 
отношения с даряващия доставчик. 
(3) Заявлението по ал. 1 може да съдържа 
при наличие на изрично съгласие от страна 
на приемащия доставчик и упълномощаване 
в обикновена писмена форма на приемащия 
доставчик от страна на абоната за заплащане 
на дължимите към даряващия доставчик пла­
щания от името и за сметка на абоната.
(4) Доставчиците определят в процедурата 
по чл. 24, ал. 1 данните, които ще се обменят 
между приемащия и даряващия доставчик 
в процеса на преносимост. Доставчиците не 
могат да изискват предоставянето на данни, 
които създават необосновани затруднения на 
процеса на преносимост.“ 
§ 16. Член 30 се изменя така:
„Чл. 30. (1) Даряващият доставчик може 
мотивирано да откаже преносимост на номер/
номера пред приемащия доставчик само в 
следните случаи:
1. MSISDN е несъществуващ или не е пре­
доставен на абонат или потребител на дарява­
щия доставчик;
2. MSISDN не е активен; 
3. даряващият доставчик вече е получил от 
приемащ доставчик искане за пренасяне на 
същия MSISDN, процедурата по което още не 
е приключила;
4. не са заплатени всички задължения към 
даряващия доставчик, пряко свързани с прена­
сяния номер, и услугите, ползвани чрез него, 
възникнали и станали изискуеми преди датата 
на подаване на заявлението и дължими от або­
ната или потребителя на даряващия доставчик; 
5. не са заплатени до деня, предшестващ 
датата, определена за прозорец на преносимост, 
всички дължими суми, свързани с предсрочно 
прекратяване на срочни договори с даряващия 
доставчик и/или такива за лизинг на крайни 
устройства или оборудване, пряко свързани с 
пренесения номер и услугите, ползвани чрез него; 
6. абонатът или потребителят е ползвал 
услугите на даряващия доставчик за период, 
по-малък от 3 месеца, или потребителят не е 
активирал допълнителна сума на обща стойност 
не по-малка от 10 лв. към момента на подаване 
на заявлението;
7. представените от приемащия доставчик 
данни за абоната/потребителя са непълни и/
или неточни.
(2) Приемащият доставчик може мотивирано 
да откаже преносимост само в следните случаи:
1. абонатът/потребителят не е дееспособен 
и не е надлежно представляван от трето лице; 
2. заявлението е подадено от трето лице, 
което не е надлежно упълномощено от абоната 
или потребителя;
3. представените от абоната или потребителя 
данни в заявлението са непълни и/или неточни;
4. не са представени изискуемите към заяв­
лението документи;
5. абонатът или потребителят не е заплатил 
еднократна потребителска цена за преносимост 
на номерата, в случай че такава се дължи;
6. налице е някое от общо приложимите ос­
нования за отказ за предоставяне на обществена 
телефонна услуга, предвидени в общите условия 
за взаимоотношения с крайните потребители 
на приемащия доставчик.
(3) В случаите по ал. 1, т. 4 и 7 и по ал. 2, 
т. 1, 2, 3, 4 и 5 заявлението не се разглежда 
от приемащия доставчик до отстраняване на 
недостатъците, като спирането на процедурата 
е за не повече от 30 дни от подаване на заяв­